Diari Oficial de la Generalitat Valenciana


Sumari del DOGV 688, del 26-10-1987 (1987/809827)

ORDRE de 25 de setembre de 1987, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una planta baixa annexa a la Residència Comarcal «El Cabanyal», abans guarderia «José de Valcárcel», situada a València, carrer Luis Despuig, núm. 39, avui 47.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   688

Data del DOGV
:   26-10-1987

Secció del DOGV
:   ALTRES DISPOSICIONS

Número del document
:   1987/809827


Data del document
:   25-09-1987

Organisme emissor
:   Conselleria d'Economia i Hisenda

Tipus de document
:   Ordre

Ordre de 25 de setembre de 1987, de la Conselleria d'Economia i Hisenda, per la qual s'acorda l'adquisició per la Generalitat Valenciana, d'una planta baixa, annexa a la Residència Comarcal "El Cabanyal" abans guarderia "José de Valcárcel, situada a València, carrer Luis Despuig, núm. 39, ara 47  
Ateses les competéncies que té assignades la Conselleria de Treball i Seguretat Social, és necessària l'adquisició d'immobles on desenvolupar-les.  
Amb la finalitat d'ampliar les instal·lacions existents en la Residència Comarcal «El Cabanyal» de València, abans guarderia «José de Valcárcel», cal adquirir una planta baixa annexa a l?esmentada Residència Comarcal, situada a València, carrer Luís Despuig, núm. 39, avui 47, per a destinar-la a zona de serveis, necessària per al bon funcionament.  
Per aixà, d'acord amb el que disposa l'article 30 de la Llei de la Generalitat Valenciana 3/1986, de 24 d'octubre de Patrimoni de la Generalitat, i amb la valoració tècnica prèvia i corresponent, i els informes del Servei de Patrimoni i de la Intervenció General.  
ORDENE:  
Article primer  
S'acorda l'adquisició mitjançant contractació directa a títol onerós i en virtut de compra-venda, de l?immoble següent:  
- Edifici que consta de planta baixa amb corral, situat en la Vega d'aquesta Ciutat, partit de Sant Tomás, partida d'Algirós, carrer de Luís Despuig, número trenta-nou, ara quaranta-set. Ocupa una superfície de cent setanta-cinc metres vint-i-cinc decímetres quadrats, amb una frontera de set metres, confrontant: per la dreta, amb parcel·la del Sr. Vicente Chiner Fito; per l?esquerra, la de Víctor Romaní Romero, i per darrere, la de Rogelio Chiner Fito.  
Aquesta finca és propietat actualment del Sr. Antonio Montoro Gasulla. Figura inscrita en el Registre de la Propietat de València-Orient, finca 3.137, foli 81 del tom 544, llibre 56 de la secció P N del Mar, inscripció 1ª.  
Article segon  
L'esmentat immoble, es troba lliure de càrregues, gravàmens i inquilins.  
La compra que necessàriament es formalitzarà en escriptura pública, es realitzarà per un preu de cinc milions nou-centes cinquanta mil pessetes (5.950.000 Ptes).  
Les despeses i els imposts que se'n deriven, seran abonats per les parts, segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 25 de setembre de 1987.  
El Conseller d'Economia i Hisenda,  
ANTONI BIRLANGA CASANOVA